armvectores/hy_wikipedia_2023 huggingface dataset:
Էլհաիդա Դանի

Էլհաիդա Դանի (փետրվարի 17, 1993(1993-02-17), Շկոդեր, Ալբանիա), ալբանացի երգչուհի է։ Նրա հայտնիությունը աճեց 2009 թվականին ալբանական Star Academy և 2012 թվականին Top Fest մրցույթներում հաղթելուց հետո։ Այդ տարի ավելի ուշ նա մասնակցեց իտալական The Voice նախագծին և դարձավ մրցույթի հաղթող ավելի քան 70% ձայների հեռուստատեսային քվեարկությամբ։
Նա ձայնագրեց իր առաջին սինգլը՝ "Baciami e Basta"-ն, Իտալիայի Universal Music-ում։ 2014 թվականի դեկտեմբերին նա հաղթեց ամենամյա Festivali i Këngës փառատոնի 53-րդ թողարկման մեջ իր "Diell" (Արև) երգով և իրավունք ստացավ ներկայացնել Ալբանիան Եվրատեսիլ 2015 երգի մրցույթում։ Նա մրցույթին ներկայացավ "I'm Alive" (Ես ողջ եմ) երգով և զբաղեցրեց 17-րդ հորիզոնականը։


== Կյանքը և կարիերան ==
Էլհաիդա Դանին ծնվել է 1993 թվականի փետրվարի 17-ին Ալբանիայի հյուսիսում գտնվող Շկոդեր քաղաքում։ Սկսել է դաշնամուր սովորել դեռ 6 տարեկանից։ Նրա նորամուտը մեծ էկրանին տեղի ունեցավ հանրային հեռուստաընկերությունում 2008 թվականից, երբ մասնակցեց Kënga Magjike մրցույթին "Fjala e fundit" (Վերջին բառը) երգով։ 2009 թվականին մասնակցեց ալբանական Star Academy մրցույթին և հաղթեց այն։ Այնուհետև շարունակեց երգել Բալկանյան երկրների մի շարք այլ մրցույթներում և համերգներում։ 2009 թվականին Էլհաիդան Չեռնոգորիայում մասնակցեց Sunčane Skale մրցույթին և հաղթեց երիտասարդների կատեգորիայում։ Դրանից հետո հաղթեց ևս երկու մրցույթներում՝ Բուլղարիայում և Ռումինիայում։ Նա նաև մասնակցեց ալբանական Festivali i Këngës-ի 50-րդ թողարկմանը։
Վաղ 2012 թվականին երգչուհին համագործակցեց Threedots Music Albania-ի հետ, որը բավականին հանրահայտ լեյբլ է Ալբանիայում, և ձայնագրեց "S'je më" (Դու այլևս նույնը չես) երգը ու մասնակցելով ալբանական հանրահայտ Top Fest երաժշտական մրցույթին հաղթեց մրցույթում։ 
Բալկանյան երկրներում միջազգային կարիերա սկսելու փորձեր անելուց հետո նա որոշեց որոշ ժամանակով տեղափոխվել Հռոմ՝ Իտալիա, և մասնակցել իտալական The Voice նախագծին։ Մասնակցեց «Կույր լսումներ» փուլին Jessie J-ի "Mamma Knows Best" (Մայրիկը ամենալավը գիտի) երգով ու արժանացավ ժյուրիի և հանդիսատեսի մեծ համակրանքին։ Նա հաղթահարեց «Մենամարտ» և «Նոքդաուն» փուլերը և մայիսին մասնակցեց եզրափակչին Լառա Ֆաբիանի "Ադաջիո" երգով և hաղթանակ տոնեց։
2014 թվականին Դանին հայտարարեց, որ նա պատրաստվում է մասնակցել Festivali i Këngës-ի 53-րդ թողարկմանը այն հույսով, որ հենց ինքը կներկայացնի Ալբանիան Վիեննայում կայանալիք Եվրատեսիլ 2015 երգի մրցույթում։ Նրա "Diell" (Արև) երգը այլ 28 երգերի հետ ներկայացվեց մրցույթին. Էլհաիդան ֆավորիտների ցանկում էր։ Երգչուհին վստահ հաղթանակ տոնեց (82 միավոր) և իրավունք ստացավ մասնակցել Եվրատեսիլին։ Թերևս կանոնների համաձայն նա ներկայանալու էր հենց "Diell" (Արև) երգով, այնուամենայնիվ երգչուհին փետրվարի 23-ին հանդես եկավ պաշտոնական հայտարարությամբ՝ նշելով, որ երգի հեղինակը անդառնալի և անձնական որոշ նկատառումներից ելնելով հրաժարվել է, որ այն ներկայացվի Եվրատեսիլում։ Էլհաիդան ներկայացավ "I'm Alive" (Ես ողջ եմ) երգով, որը, եզրափակչում հավաքելով 34 միավոր, զբաղեցրեց 17-րդ հորիզոնականը։


== Ծանոթագրություններ ==
Չաշևկա

Չաշևկա (ռուս.՝ Чащевка), գետ Ռուսաստանում, հոսում Արխանգելսկի մարզում։ Գետաբերանը տեղակայված է հյուսիսային դիվինա գետի աջ ափին՝ 18 կմ հեռավորության վրա։ Գետի երկարությունը 492 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 03020300112103000027210
Հիդրոլոգիական ուսումնասիրությունների կոդը - 103002425
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յուլիա Հաշդեու

Յուլիա Հաշդեու (ռումիներեն՝ Iulia Haşdeu, նոյեմբերի 19, 1869(1869-11-19), Բուխարեստ, Ռումինիա - սեպտեմբերի 29, 1888(1888-09-29), Բուխարեստ, Ռումինիա), բանաստեղծուհի, հայտնի գիտնական-բանասեր Բոգդան Պետրիչեյկու Հաշդեուի դուստրը։


== Կենսագրություն ==
Յուլիա Հաշդեուն ծնվել է 1869 թվականի նոյեմբերի 2-ին Բուխարեստում։ Հաշդեուն շնորհալի երեխա է եղել։ Մինչև ութ տարեկանը հանձնել է տարրական դպրոցի առաջին չորս տարիների քննությունները։ 11 տարեկան հասակում ավարտել է Սուրբ Սավայի ազգային քոլեջը՝ միաժամանակ հաճախելով Բուխարեստի կոնսերվատորիայի դասընթացներին։ Ավարտելուց հետո ուսումը շարունակելու նպատակով տեղափոխվել է Փարիզ։
Գրել է ռումիներեն և ֆրանսերեն։ 1887 թվականին գրված նրա առաջին՝ «Bourgeons d’Avril» բանաստեղծությունների գիրքը հրատարկվում է երկու տարի անց՝ «Œuvres posthumes» գրքում։
Յուլիան մահացել է Բուխարեստում, 18 տարեկան հասակում, տուբերկուլոզից։ Մարմինը հանգչում է Բուխարեստում գտնվող Բելլուի գերեզմանոցում։


== Երկեր ==
Կախարդական հեքիաթներ ։ [Для дошк. и мл. шк. возраста : [Перевод] / Юлия Хашдеу ; [Ил. С. Букур, Б. Амамбаев], 34,[4] с. цв. ил. 21 см, Кишинёв Лит. артистикэ 1988.
Թագուհի Թիթեռը ։ [Сказка : Для дошк. и мл. шк. возраста] / Юлия Хашдеу ; [Худож. И. Морару], 108,[2] с. цв. ил. 24 см, Кишинёв Лит. артистикэ 1990.


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
ГУСАР Ю. Реорганізовувалась не раз, аж... до ліквідації у 1944 році: [110 років з початку заснування в Хотині жіночої школи, яка згодом називалась ліцей "Юлія Хашдеу"] / Юхим Гусар // Буковинське віче. 2012.-9 березня (№ 10).- С. 4.
Տորչիկ

Տորչիկ (ճապ.՝ アチャモ ` ամյատո, անգլ.՝ Torchic),  պոկեմոն, Nintendo և Game Freak ընկերություններին պատկանող Պոկեմոն խաղերի, մանգայի և անիմե սերիաների արարած։ Տորչիկը առաջին անգամ հայտնվել է Pokémon Ruby և Sapphire խաղերում, այնուհետև` տարբեր ապրանքների գովազդներում, սփին-օֆֆներում, ֆրանշիզի անիմացիոն և տպագիր ադապտացիաներում։
Ruby և Sapphire խաղերում, որոնք դուրս են եկել 2003 թվականին, Տորչիկը հանդիսանում է այն 3 սպորտային պոկեմոններից մեկը, որոնց խաղացողը կարող է ընտրել խաղի ամենասկզբում։


== Արձագանք և կարծիքներ ==
GameSpot-ից Գրեգ Կասավինը գրել է, որ Տորչիկը մտել է այն «դասական պոկեմոնների» շարքին, որտեղ են նաև Պիկաչուն, Պսադիկը և Կոֆինգը։ GameSpy-ից Ջերալդ Վիլլորիան Տորչիկին անվանել է «երկրպագուների սիրելի»։ IGN-ի խմբագիրը գրել է. «Բոլոր նրանք, ովքեր Տորչիկին ըննտրել են որպես իրենց պոկեմոն, շատ ուրախ են, իսկ նրանք, ովքեր չեն ընտրել, փոշմանում են դրա համար»։ Մեկ այլ հոդվածում գրված է, որ ընտրելով Մադկիպին` այժմ նրան շատ մարդիկ հարցնում են, թե ինչու է նա ընտրել հենց Տորչիկին : Նա նաև ավելացրել է, որ եթե խաղացողները չեն ընտրում Տորչիկին, ապա հետագայում նրանք պոկեմոնների հրե տեսակներ ունենալու շատ քիչ տարբերակներ են ունենում։ IGN-ից Լուկաս Թոմասը գրել է, որ Չիմչար պոկեմոնը հարմար է նաև Տորչիկի երկրպագուների համար։ Official Nintendo Magazine-ից Թոմաս Իստը նշել է, որ բավականին տարօրինակ է հետևելը, որ Բլեյզիկենը էվոլյուցիա է ապրել Տորչիկից։
Ճապոնիայում պոկեմոնների կենտրոնում վաճառվում էր Game Boy Advance SP-ի հատուկ տարբերակ, որի ձևավորումը կապված էր Տորչիկի հետ։


== Ծանոթագրություններ ==


== Արտաքին հղումներ ==
Տորչիկը Bulbapedia.net կայքում (անգլ.)
Խոշքյոյ

Խոշքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
(4844) Մացույամա

(4844) Մացույամա (անգլ.՝ Matsuyama), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 23-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,553551 ա. մ., առավելագույնը մոտենում է 1,9926 ա. մ. հեռավորության վրա և հեռանում 3,1145 ա. մ.։ Արեգակի շուրջ մեկ ամբողջական պտույտ է կատարում 1490,44 երկրային օրվա ընթացքում, իր ուղեծրով շարժվելով միջինում 0,241539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4844) Մացույամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալենսիա (Վենեսուելա)

Անվան այլ կիրառումների համար տե՛ս՝ Վալենսիա (այլ կիրառումներ)
Վալենսիա (Valencia), քաղաք Վենեսուելայի հյուսիսում, Կարաբոբո նահանգի վարչական կենտրոնը։ 439 հազար բնակչություն (1976)։ Առևտրաարդյունաբերական և զարգացած գյուղատնտեսական շրջանի կենտրոն է, տրանսպորտային հանգույց։ Ունի օդանավակայան, համալսարան (1952 թվականից)։ Կա սննդի, քիմիական, տեքստիլ, թղթի, կաշվի-կոշիկի, ցեմենտի արդյունաբերություն։ Հիմնադրվել է 1555 թվականին։ Երկու անգամ (1812 թվականին և 1830 թվականին) եղել է երկրի մայրաքաղաքը։


== Քույր քաղաքներ ==
 Նեապոլ, Իտալիա
 Վալենսիա, Իսպանիա
 Սիբիու, Ռումինիա
 Պլովդիվ, Բուլղարիա


== Պատկերասրահ ==

		
		
		


== Արտաքին հղումներ ==
Valencia at Venezuelatuya.com
Turistic Guide of Valencia
The Tramways of Valencia
Carabobo's News Agency


== Ծանոթագրություններ ==
Վոլյա (գյուղ, Նովոուսմանսկի շրջան)

Անվան այլ կիրառումների համար տե՛ս՝ ՎոլյաՎոլյա (ռուս.՝ Воля), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2005 թվականին գրանցված տվյալներով կազմում էր 7981 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբուդայի համալսարան

Օբուդայի համալսարան (հունգ.՝ Óbudai Egyetem, լատ.՝ Universitas Budensis), Բուդապեշտի բարձրագույն տեխնիկական ուսումնական հաստատություն, հիմնադրվել է 2000 թվականին, որպես Բուդապեշտի տեխնիկում։ 2010 թվականին համալսարանը վերանվանվել է հին քաղաքի` Օբուդայի անունով, որն այսօր Հունգարիայի մայրաքաղաքի շրջաններից մեկն է։ Ուսումնական կենտրոնը ստեղծվել է երեք  պոլիտեխնիկական ինստիտուտների` Դոնաթ Բանկիի տեխնիկական քոլեջի, Կալման Կանդոյի տեխնիկական քոլեջի և Թեթև արդյունաբերության քոլեջի միավորումից։ Ունենալով 13.000 ուսանող` Օբուդայի համալսարանը համարվում է երկրի մեծագույն տեխնիկական համալսարաննեից մեկը։ Բուհը հաջողությամբ ավարտած ուսանողներն ստանում են միջազգային մակարդակով ընդունված դիպլոմ։ Դասավանդողների 40 %-ն ունեն գիտությունների թեկնածուի աստիճան։ Համալսարանն ունի լայն միջազգային կապեր. համալսարանից յուրաքանչյուր տարի ավելի քան 100 ուսանող ուղարկվում են վերապատրաստման եվրոպական այլ երկներ։


== Պատմություն ==
1370 թվականի վերջին Հունգարիայի Լյուդվիգ I Մեծ թագավորն սկսել է ապագա համալսարանի շենքի մեծածավալ շինարարությունը։ 1395 թվականի հոկտեմբերի 6-ին, տեղական իշխանությունների խնդրանքով, Հռոմի Պապ Բոնիֆաս IX-ն Օբուդայի համալսարանի հիմնադրման մասին հրաման է արձակում. թույլտվությունն արտոնում էր չորս ֆակուլտետներից բաղկացած համալսարան ստեղծել։ Նոր բուհը ներառում էր աստվածաբանության, կանոնիկ իրավունքի, բժշկության և հումանիտար գիտությունների ֆակուլտետներ։ Ստեղծման պահից սկսած Օբուդայի համալսարանը սերտորեն կապված էր Վիեննայի համալսարանի նոր ամբիոնների հետ։


== Ֆակուլտետներ ==
Համալսարանում նախկին պոլիտեխնիկական ինստիտուտների միաձուլմամբ ստեղծվել են հետևյալ ֆակուլտետները.

Ալբա Ռեգիա տեխնիկական ֆակուլտետ
Բանկի Դոնաթի ինժեներական ֆակուլտետ
Կանդո Կալմանայի էլեկտրաինժեներիայի ֆակուլտետ
Կելետի Կարոլիի բիզնեսի և մենեջմենթի ֆակուլտետ
Ջոն ֆոն Նոյմանի ինֆորմատիկայի ֆակուլտետ
Թեթև արդյունաբերության և շրջակա միջավայրի ինժեներիայի ֆակուլտետ


== Ծանոթագրություններ ==


== Արտաքին հղումներ ==
Օբուդայի համալսարանի պաշտոնական կայքը
Շենավանի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Շենավանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Շենավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ֆայետ շրջան (Ինդիանա)

Անվան այլ կիրառումների համար տե՛ս՝ Ֆայետ շրջան (այլ կիրառումներ)Ֆայետ շրջան (անգլ.՝ Fayette County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 557 կմ² է, բնակչությունը՝ 25.588 մարդ (2010 թ. տվյալներով)։ Շրջկենտրոնն է Քոներսվիլ բնակավայրը։ Կազմավորվել է 1818 թ.։
Վերբովայա Բալկա (գյուղ, Դոնեցկի քաղաքային խորհուրդ)

Անվան այլ կիրառումների համար տե՛ս՝ Վերբովայա ԲալկաՎերբովայա Բալկա (ուկրաիներեն՝ Вербова Балка), գյուղ Ուկրաինայի Դոնեցկի մարզի Դոնեցկի քաղաքային խորհուրդում։
2001 թվականի տվյալներով Վերբովայա Բալկա գյուղում բնակվում էր 138 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6586) Սեյֆդլեր

(6586) Սեյֆդլեր (անգլ.՝ Seydler), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 28-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,446263 ա. մ., առավելագույնը մոտենում է 2,0724 ա. մ. հեռավորության վրա և հեռանում 2,8201 ա. մ.։ Արեգակի շուրջ մեկ ամբողջական պտույտ է կատարում 1397,5 երկրային օրվա ընթացքում, իր ուղեծրով շարժվելով միջինում 0,257602 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6586) Սեյֆդլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաինու

Խաինու, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կամենկա (քաղաք, Ուկրաինա)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), քաղաք Ուկրաինայի Չերկասիի մարզի Կամենկայի շրջանում, շրջկենտրոն։
Տարբեր թվականներին Կամենկա կալվածքը պատկանել է լեհական մագնատ Լյուբոմիրսկուն, Ուկրաինայի հետման Խմելնիցկուն և ռուս գեներալ-ֆելդմարշալ Գ. Ա. Պոտյոմկին Տավրիչեսկուն։ Նրա տիրությունների բաժանման ժամանակ դրանց մի մասն անցել է նրա զարմուհի Եկատերինա Դավիդովային։
Կամենկա բնակավայրի հետագա պատմությունը կապված է 1812 թվականի Հայրենական մեծ պատերազմի հերոսներ Ն. Ն. Ռաևսկու և Ա.Պ. Երմոլովի, բանաստեղծ-պարտիզան Դենիս Դավիդովի, Հարավային հասարակության դեկաբրիստների ակտիվ գործունեության (Վ. Լ. Դավիդով, Ս. Գ. Վոլկոնսկի, Մ. Ֆ. Օրլով, Ի. Դ. Յակուշկին և այլք) անունների հետ։ Քաղաքը դարձել է դեկաբրիստական շարժման կենտրոններից մեկը։ Այստեղ էին իջևանում Ա. Ս. Պուշկինը (մի քանի անգամ 1820-ական թվականներին) և Պ. Ի. Չայկովսկին (պարբերաբար, սկսած 1863 թվականից)։
Հարավային աքսորի ժամանակ Պուշկինը Կամենկայում գրել է մի քանի հայտնի բանաստեղծություններ, ավարտել է «Կովկասյան գերին» պոեմը։ Քաղաքը հիշատակվում է «Եվգենի Օնեգին» ստեղծագործության 10-րդ գլխում։


== Տեսարժան վայրեր ==

Այսօր քաղաքի գլխավոր տեսարժան վայրն է համարվում Պետական պատմա-մշակութային արգելոցը, որն ներառում է մի քանի գործող թանգարանային էկսպոզիցիաները, հուշային տուն-կալվածքը, այլ պատմական կառույցներ, ճարտարապետական հուշարձաններ, արձաններ, 18-րդ դարի զբոսայգի, ինչպես նաև արխիվային և գրադարանային ֆոնդերը։


== Տնտեսություն ==
1820 թվականին Կամենկայում հայտնաբերվել է ստորգետնյա ջրերի հանքավայր։ Ակնաղբյուրը, որը յուրահատուկ բնական հատկություններ ունի, հետագայում խթան է հանդիսացել լյուկորի-օղու արտադրության և սպիրտի գործարանի կառուցման համար, որը տարածաշրջանում առաջիններից մեկն էր։ Կամենկայի օղու համար օգտագործվում է 220 մ խորության վրա գտնվող հորատանցքից ջուրը, որը հետագայում բազմակի անգամ մաքրվում է։
1936 թվականին քաղաքում բացվել է Կամենկայի մեքենաշինական գործարանը։


== Բնակչություն ==
2007 թվականի տվյալներով Կամենկա քաղաքում բնակվում էր 14 190 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)


== Գրականություն ==
М. М. Карый."И память Каменки…". — Днепропетровск, 1987. — 93 с.
В. В. Бабенко, Г. М. Таран и др., Каменский литературно-мемориальный музей А. С. Пушкина и П. И. Чайковского. — Днепропетровск, 1987. — 62 с.
Д. Г. Драгилёв. На тайном побережье (топология Тясмина) // Ру. Башка Archived 2009-02-25 at the Wayback Machine.. — 2008. — № 12.
Д. Г. Драгилёв. Каменские тексты // Дети Ра. — 2006. — № 12.
Գրետա Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Գրետա Պատվականի Գալստյան (դեկտեմբերի 11, 1939(1939-12-11), Երևան, Հայկական ԽՍՀ, ԽՍՀՄ - օգոստոսի 13, 2017(2017-08-13), Երևան, Հայաստան), հայ դերասանուհի։ ՀԽՍՀ վաստակավոր արտիստ (1983)։


== Կենսագրություն ==
Գրետա Գալստյանը ծնվել է Երևանում։ 1955 թվականին ավարտել է Երևանի Րաֆֆու անվան միջնակարգ դպրոցը։ 1955-1960 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում՝ Վաղարշ Վաղարշյանի արվեստանոցում։ 1960 թվականից Արտաշատի Ամո Խարազյանի անվան պետական դրամատիկական թատրոնի դերասանուհի։
Ներկայացումներ

Սուսան՝ Շիրվանզադեի «Նամուս»
Մարթա՝ Շիրվանզադեի «Քաոս»
Պոլիքսենի՝ «Գայթակղություն»
Բագո՝ Գ. Գևորգյանի «Իրարանցում Բագոյի տանը»Ֆիլմեր

«Կարմիր Մոսկվիչ»
«Վերջին Մոհիկյանը»
«Հանցագործի ընտանիքը», 1988
«Խճճված զուգահեռներ», 2008


== Մրցանակներ, պարգևներ ==
ՀԹԳՄ ոսկե մեդալ
ՀԽՍՀ վաստակավոր արտիստ, 1983


== Ծանոթագրություններ ==


== Արտաքին հղումներ ==
Արտաշատի Ա. Խարազյանի անվան թատրոնի դերասանուհի Գրետա Գալստյանը պարգևատրվել է մարզպետի հուշամեդալով
Լյուքսեմբուրգի ֆուտբոլի առաջնություն 2008-2009

Լյուքսեմբուրգի ֆուտբոլի առաջնություն 2008-2009, Լյուքսեմբուրգ(չաշխատող հղում) ի 95-րդ ֆուտբոլի առաջնությունը։ Մրցաշարի չեմպիոն է դարձել «Ֆ91 Դյուդելանժը»։ Մրցաշարին մասնակցել է 14 թիմ։ Մրցաշարը տեղի է ունեցել 2008 թվականի օգոստոսի 2-ից մինչև 2009 թվականի մայիսի 24-ը։


== Արտաքին հղումներ ==
Վիճակագրությունը RSSSF կայքում
Լագուլսկ

Լագուլսկ (ուկրաիներեն՝ Лагульськ), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Լագուլսկ գյուղում բնակվում էր 80 մարդ։ Բնակավայրը զբաղեցնում է 0,549 կմ² տարածք։ Բնակչության խտությունը կազմում էր 145,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օկիչոբի (լիճ)

Օկիչոբին (անգլ.՝ Lake Okeechobee), քաղցրահամ լիճ է ԱՄՆ-ի հարավարևելյան մասում, Ֆլորիդա նահանգում։ Լճի տարածքը կազմում է 1890 կմ²։ Լճի միջին խորությունը 3 մետր է։ Լճի ափին են գտնվում Ֆլորիդայի Օչիկոբի, Մարտին, Գլեյդս, Պոլ Բիչ, Հենդրի շրջանները։ Իր տարածքով այն ԱՄՆ-ի հարավային մասի ամենամեծ լիճն է։ Լիճն են թափվում մի քանի մանր գետեր, որոնցից ամենամեծը Կիսիսիմին է։


== Հղում ==
Օկիչոբի
Մայկինիկի

Մայկինիկի (պորտ.՝ Maiquinique), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 6956 մարդ՝ 2006 թվականի տվյալներով։ Գրավում է 404 կմ2 տարածք։ Բնակչության խտությունը՝ 16,8 մարդ/կմ²։
Քաղաքի տոնը նշվում է հուլիսի 16-ին։


== Պատմություն ==
Քաղաքը հիմնադրվել է 1962 թվականի հուլիսի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 26.166.965,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.672,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,623 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Միքայել Հրեշտակապետ տաճար (Վյոշենսկայա)

Միքայել Հրեշտակապետ տաճար (ռուս.՝ Храм Архангела Михаила), գործող ուղղափառ տաճար ՌԴ Ռոստովի մարզի Շոլոխովսկի շրջանի Վյոշենսկայա ստանիցայում։ Ենթարկվում է Ռուս Ուղղափառ եկեղեցու Մոսկվայի պատրիարքության Դոնի մետրոպոլիայի Շախտիի և Միլլերովոյի թեմին։
Հասցեն՝ Ռոստովի մարզ, Շոլոխովսկի շրջան, գյուղ Վյոշենսկայա, Պոդտելկովի փողոց, 63։


== Պատմություն ==
Միքայել Հրեշտակապետ եկեղեցին գտնվում է Վյոշենսկայա ստանիցայի կենտրոնում։ Տաճարը կառուցվել է 18-րդ դարի կեսերին։ 1786 թվականին տաճարն օծվել է։ Տաճարում պահվել են. 1744 թվականի Ավետարան, 1701 թվականի ծիսական Ավետարան, 1695 թվականի «Գունավոր եռերգ կանոնների մատյան», 1707 թվականի մեկնողական Ավետարան և 1777 թվականի հաղորդության արծաթե սկիհ։ Տաճարն ունեցել է երկու կողմնասեղան. երկրորդն օծված է եղել հանուն Հովհաննես առաքյալի։
1937 թվականին գյուղում ավերվել է Սուրբ Երրորդություն տաճարը, իսկ Միքայել Հրեշտակապետ տաճարն օգտագործվել է որպես հացահատկի պահեստ։ Հայրենական մեծ պատերազմի ժամանակ եկեղեցու վրա ռումբ է ընկել՝ զգալիորեն վնասելով շենքը։ Գերմանական ինքնաթիռի ռումբը քանդել է խորանը և տաճարի զանգակատունը, բայց չի պայթել, այլ ընկել է այնտեղ պահվող ցորենի վրա։
Գյուղի իշխանությունները տաճարը պայթեցնելու փորձ են արել, սակայն այն պաշտպանել է գրող Միխայիլ Շոլոխովը։
1990 թվականի ծխի հովիվ է նշանակվել հայր Վլադիմիրը։
1991 թվականին սկսվել է վանքի վերականգնումը, ծածկվել է գլխավոր գմբեթի տանիքը, 1992-1995 թվականներին վերականգնվել է խորանը։
Ներկայումս սա գործող տաճար է կիրակնօրյա դպրոցով։ Տաճարի վանահայրն է Վլադիմիր Ալեքսանդրովիչ Պոլյակովը։ Տաճարի մոտ տեղադրված է Միխայիլ Շոլոխովի կիսանդրին։


== Ծանոթագրություններ ==


== Արտաքին հղումներ ==
Преосвященнейший епископ Игнатий совершил утреню Пасхальным чином в храме Архангела Михаила станицы Вешенской Archived 2017-01-07 at the Wayback Machine.. Шахтинская епархия.
Престол Архангела Михаила в Вёшенской Archived 2017-01-07 at the Wayback Machine.
На родину Шолохова, или как комфортно отдохнуть в станице Вешенской
Աստերոիդների ցանկ (119301-119400)

Աստերոիդների ցանկ (119201-119300)  • Աստերոիդների ցանկ  • Աստերոիդների ցանկ (119401-119500)
 Աստերոիդների ցանկ (119201-119300)  • Աստերոիդների ցանկ  • Աստերոիդների ցանկ (119401-119500)
Բիրյո

Բիրյո (ֆր.՝ Birieux), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիլլա լե Դոմբ կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01045։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 27 կմ է և 32 կմ հարավ-արևմուտք Բուրկ ան Բրեսից։
Կոմունայի հյուսիսային մասում հոսում է փոքրիկ Շալարոն գետը։


== Բնակչություն ==
Կոմունայի բնակչությունը 2010 թվականին կազմել է 230 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 138 մարդկանցից 109-ը տնտեսապես ակտիվ են եղել, 29-ը` պասիվ (ակտիվության ցուցանիշը` 79,0% է, 1999 թվականին՝ 76,0%)։ 109 ակտիվ բնակիչներից աշխատել են 108-ը (58 տղամարդ, 50 կին), գործազուրկ եղել է միայն 1 կին։ 29 պասիվներից 13 հոգի եղել են աշակերտ կամ ուսանող, 13-ը՝ թոշակառու, 3 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Бирьё» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2013-10-4 
«Бирьё» (ֆրանսերեն)։ cassini.ehess.fr։ Վերցված է 2013-10-4
Ստանկի (գյուղ, Ռոդմանովսկոե գյուղական բնակավայր)

Անվան այլ կիրառումների համար տե՛ս՝ ՍտանկիՍտանկի (ռուս.՝ Станки), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (223101-223200)

Աստերոիդների ցանկ (223001-223100)  • Աստերոիդների ցանկ  • Աստերոիդների ցանկ (223201-223300)
 Աստերոիդների ցանկ (223001-223100)  • Աստերոիդների ցանկ  • Աստերոիդների ցանկ (223201-223300)
Վինիկովցի

Վինիկովցի (ուկրաիներեն՝ Вінниківці), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1620 թվականին։
2001 թվականի տվյալներով Վինիկովցի գյուղում բնակվում էր 331 մարդ։ Բնակավայրը զբաղեցնում է 0,194 կմ² տարածք։ Բնակչության խտությունը կազմում էր 1706,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոկուր Սեն Մարտեն

Ռոկուր Սեն Մարտեն  (ֆր.՝ Rocourt-Saint-Martin), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է էնա կանտոնի կազմի մեջ։ Համայնքի շրջանը՝ Շատո Տիերիի։
Համայնքի INSEE կոդը՝ 02649:


== Բնակչություն ==
2010 թվականի տվյալներով՝ համայնքի բնակչությունը կազմում է 321 մարդ։ 


== Տնտեսություն ==
2010 թվականին համայնքի 220 աշխատունակ (15-64 տարեկան) բնակիչներից 170-ը տնտեսապես ակտիվ էին, 50-ը՝ ոչ ակտիվ (ակտիվության ցուցանիշը կազմել է 77,3 %, 1999 թվականին եղել է 70,9%)։170 տնտեսապես ակտիվ բնակիչներից աշխատում էին 156-ը (82 տղամարդ և 74 կին), գործազուրկ էին 14 մարդ ( 10 տղամարդ և 4 կին)։ 50 տնտեսապես ոչ ակտիվ բնակիչներից 16- ը եղել են աշակերտներ կամ ուսանողներ, 13-ը՝ թոշակառուներ, 21-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռոնշեր (ֆր.)
Փքաբլիթ

Փքաբլիթ կամ ուռուցիկ բլիթ, շրջանաձև կամ երկարավուն, բուսայուղի մեջ տապակված, սովորաբար քաղցր կարկանդակիկ՝ մեջտեղում անցք ունեցող կամ առանց դրա։ Փքաբլիթի (ուռուցիկ քաղցրաբլիթի) որոշ տարատեսակներ միջուկ ունեն՝ մուրաբա, պովիդլո, ջեմ և այլն։
Ուռուցիկ բլիթը (բառի ամենանեղ իմաստով) նույն փքաբլիթն է, բայց առանց միջուկի, և մեջտեղում անցք ունի։ Անցքը նախատեսված է նրա համար, որ տաք բուսայուղից բարձրացած փքաբլիթը շարվի ձողի վրա, որից հետո այն կդրվի տոպրակի կամ գնորդի ափսեի մեջ։


== Փքաբլիթի տեղական տարատեսակներ ==

Տապակած բլիթ (ուկրաինական)
Բաուրսակ (թյուրքական)
Կաբարթմա (բուլղարական)
Լուկումադես (հույն-թուրքական)
«Միանձնուհու շղարշներ» (ֆրանսիական)
Բեռլիներ (գերմանական)
Սմուլթրինգ (նորվեգական)
Սուֆգանիա (իսրայելական)։1938 թվականից ի վեր ԱՄՆ-ում յուրաքանյուր տարվա հունիսի առաջին ուրբաթ օրը նշվում է «Փքաբլիթի ազգային օր»-ը։


== Պոնչիկները Լեհաստանում ==

Ռուսերեն «պոնչիկ» բառն ուն լեհական ծագում։ Լեհական փքաբլիթներն ընդունված է տապակել բոլոր կողմերից և միջուկը լցոնել մուրաբայով (որպես կանոն՝ բալի մուրաբայով կամ վարդի թերթերով)Այս «խմորի գնդիկները, որոնց ներսում մուրաբա կա, եփված են եռացող յուղի մեջ». լեհական խոհանոցի համար ավանդական անուշեղեն, թերևս ռուսական փքաբլիթից գերազանց։
Յուրաքանչյուր տարի Լեհաստանում տոնում են Յուղալի հինգշաբթին։ Այս տոնը մի շարք եվրոպական ազգերի մոտ նշվում է Մեծ պասին նախորդող վերջին հինգշաբթի օրը։ Բնութագրական հատկանիշ է հանդիսանում մեծ չափերով փքաբլիթների պատրաստումն ու վաճառքը։ Յուղալի հինգշաբթի օրը փքաբլիթ ուտելու ավանդույթը Լեհաստանում ծագել է դեռևս XVII դարում և արդիական է մինչ օրս։


== Փքաբլիթները Ռուսաստանում ==
Հին ժամանակներում ուռուցիկ բլիթներ էին անվանում յուղի մեջ տապակված, խմորից ստացված յուրաքանչյուր արտադրանք։ Սվյատոսլավ Լոգինովի հետազոտությունների համաձայն՝ մինչև XX դարի սկիզբը ռուսերենում «փքաբլիթ»-ը և «ուռուցիկ բլիթ»-ը նշանակում էին տարբեր խոհարարական արտադրանքներ.

ուռուցիկ բլիթ. խմորիչով խմորից պատրաստված արտադրանք, որը տապակվում է յուղի մեջ, իսկ վրան ցանում են շաքարի փոշի։ Ուռուցիկ բլիթի մեջտեղումանցքի առկայությունը պարտադիր է,

փքաբլիթ (շրջանաձև, քաղցր, տապակված կարկանդակիկ). խմորի արտադրանք՝ յուղի մեջ տապակված, շրջանի տեսքով, երբեմն նաև միջուկով։Այն, ինչը նախկինում կոչվում էր ուռուցիկ բլիթ, խորհրդային շրջանում սկսեցին անվանել փքաբլիթ։ 1939 թվականին Լենինգրադում հրատարակված «Համեղ և առողջ սննդի մասին» գրքում արդեն ի հայտ է գալիս փքաբլիթի մեջտեղում անցք լինելու անհրաժեշտությունը. «Պատրաստի խմորը գրտնակել 1-2 սմ հաստությամբ և բաժակով կամ կտրիչով կլոր կտրվածքներ անել։ Ավելի փոքր չափսի կտրիչով յուրաքանչյուր շրջանից հանել մեջտեղի հատվածը՝ դրանով խմորին տալով օղակի տեսք»։

		
		


== Ծանոթագրություններ ==


== Արտաքին հղումներ ==
Канадский ресторан предложил посетителям пончик за 100 долларов (2015)
«Всё дело в дырочке» — статья в Бизнес Журнале(չաշխատող հղում)
Матвиенко не дала ликвидировать пышечную Archived 2018-08-12 at the Wayback Machine.
Пышечные Питера: репортаж из подворотни Archived 2016-03-04 at the Wayback Machine. Archived 2016-03-04 at the Wayback Machine.
Пышки и пончики (кулинарно-филологическое исследование)
Легендарная пышечная отметила свой юбилей Archived 2007-04-02 at the Wayback Machine.
Ուրքմազլի

Ուրքմազլի (ադրբ.՝ Ürkməzli), գյուղ ներկայիս Ադրբեջանական Հանրապետության Ղազախի շրջանում։


== Տնտեսություն ==
Գյուղի բնակչությունը զբաղվում է հիմնականում անասնապահությամբ և մեղվաբուծությամբ։


== Բնակչություն ==
2009 թվականի մարդահամարի համաձայն գյուղում բնակվում է 1151 մարդ, այդ թվում՝ 561 տղամարդ և 590 կին։


== Տես նաև ==
Ղազախի շրջան


== Ծանոթագրություններ ==
Նիկոլսկի այգի

Նիկոլսկի այգի (ռուս.՝ Никольский сад), այգի Սանկտ Պետերբուրգում։ Ձևավորվել է 18-րդ դարում Կրյուկովի, Գրիբոեդովի ջրանցքների, Ռիմսկի Կորսակով պողոտայի և Նիկոլսկի նրբանցքի միջև։


== Պատմություն ==
1753-1762 թթ. այգու կենտրոնում կառուցվել է Նիկոլսկու ծովային տաճարը, որից էլ այգին ստացել է իր անունը։ 1755-1758 թթ. Կրյուկով ջրանցքի ափին կառուցվել է քառահարկ զանգակատունը, որն այժմ համարվում է Սանկտ Պետերբուրգի խորհրդանիշերից մեկը։ 1873 թվականին Նիկոլսկու հյուսիսային կողմի ազատ հրապարակում վաճառական Օ. Տուպիկովի առաջարկով ստեղծվել է պուրակ։ Ավելի ուշ, հրապարակի բացմանը ներկա կայսրի խնդրանքով, այն միավորվել է Նիկոլսկի այգու հետ։
Այգու ձևավորումը կանոնավոր լանդշաֆտային է։ 1874-1875 թվականներին վերակառուցվել է։


== Հուշարձաններ ==
1908 թվականին Նիկոլսկի տաճարի պարիսպից դուրս կառուցվել է գրանիտե կոթող՝ նվիրված  Ցուսիմայի ճակատամարտում զոհվածներին։ Կոթողը ռազմածովային սպա Ն. Ս. Պուտյատինի նախագծով կառուցել է ճարտարապետ Յա. Ի, Ֆիլատեյը։ 1973 թվականին կոթողը վերականգնվել է, որի ընթացքում փոխվել է նրա տեսքը։
Եկեղեցու ցանկապատի հետևում է գտնվում Հոկտեմբերյան հեղափոխության և Քաղաքացիական պատերազմի մասնակիցների եղբայրական գերեզմանատունը։


== Քաղաքային լեգենդ ==
Վաճառական Օ. Տուպիկովը Սանկտ Պետերբուրգի գեներալ նահանգապետին առաջարկել է նախկին հրապարակի տարածքում պուրակ ստեղծել և դա անել իր սեփական միջոցների հաշվին, պայմանով, որ կստանա քարերը, որոնցով հրապարակը կհարթեցվի։ Վաճառականը թույլտվություն ստացավ պայմանով, որ նա նաև կստեղծի ապագա հրապարակը։
Պուրակի բացման ժամանակ կայսրը ցանկացել է միավորել այն Սբ. Նիկոլսկու տաճարի պարտեզի հետ, որը պատկանում էր թագավորական ընտանիքին։ Հոգևորականները դեմ են եղել՝ չցանկանալով եկեղեցին դարձնել հանրային վայր, սակայն ստիպված էին համաձայնել։


== Պատկերասրահ ==

		
		
		


== Ծանոթագրություններ ==
Ժյոլուդկի

Ժյոլուդկի (ուկրաիներեն՝ Жолудки), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Ժյոլուդկի գյուղում բնակվում էր 284 մարդ։ Բնակավայրը զբաղեցնում է 51 կմ² տարածք։ Բնակչության խտությունը կազմում էր 5568,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պենրոուզի եռանկյուն

Պենրոուզի եռանկյուն, անհնարին պատկերներից մեկը, հայտնի է նաև անհնարին եռանկյուն անվամբ։


== Պատմություն ==
Բացահայտվել է 1935 թվականին շվեդ նկարիչ Օսկար Ռեուտերսվարդի կողմից, որն այն պատկերել էր խորանարդների հավաքածուի տեսքով։ 1980 թվականին անհնարին եռանկյունու այդ տարբերակը տպագրվեց շվեդական նամականիշների վրա։
Այս պատկերը լայն ճանաչում ստացավ 1958 թվականին, երբ անգլիացի մաթեմատիկոս Ռոջեր Պենրոուզը բրիտանական հոգեբանական ամսագրում հոդված հրատարակեց անհնարին պատկերների մասին։ Այս հոդվածում անհնարին եռանկյունը պատկերված էր ավելի ընդհանուր ձևով` ուղիղ անկյուններով միացած երեք չորսուի տեսքով։ Այդ հոդվածի ազդեցության տակ 1961 թվականին հոլանդացի նկարիչ Մաուրից Էշերը ստեղծեց իր հայտնի վիմագրություններից մեկը` «Ջրվեժ»։


== Քանդակներ ==
1999 թվականին Ավստրալիայի Պերթ քաղաքում կանգնեցվել է անհնարին եռանկյան 13 մետրանոց ալյումինե քանդակը։

		
		
		


== Այլ պատկերներ ==
Կան նաև այլ պատկերներ, որոնք անհնարին պատկերների շարքին են դասվում։ Դրանք ներառում են սատանայի պատառաքաղը, պարող փիղը և անհնարին կամարը։
Չնայած հնարավոր է կառուցել Պենրոուզի եռանկյան նմանօրինակները բազմանկյունների հիման վրա, սակայն դրանց վիզուալ էֆեկտներն այդքան տպավորիչ չեն լինի։ Կողմերի քանակի ավելացման հետևանքով պատկերը կթվա ծռված կամ պտտված։

		
		
		
		
		


== Տես նաև ==
Անհնարին պատկեր


== Ծանոթագրություններ ==
Առանձար

Առանձար (իսկական անունը՝ Միսաք Քերովբեի Գույումճյան (սեպտեմբերի 8, 1877(1877-09-08), Կեսարիա, Թուրքիա - սեպտեմբերի 13, 1913(1913-09-13), Ադանա, Ադանայի վիլայեթ, Օսմանյան կայսրություն), հայ երգիծաբան-նովելիստ։


== Կենսագրություն ==
Ծնվել է Թալասում (Կեսարիա)։ Սովորել է Կարինի Սանասարյան վարժարանում։ Ավարտելուց հետո վերադարձել է ծնողների կալվածքը՝ Բաղդադի մոտ գտնվող Ֆելուճե գյուղաքաղաք, այնուհետև տեղափոխվել Եվրոպա, սովորել Մյունխենի, ապա ավարտել է Ցյուրիխի համալսարանը, մեկնել Եգիպտոս և Ալեքսանդրիայի հայկական դպրոցում մոտ մեկ տարի աշխատել ուսուցիչ։ 1907 թվականին եղել է Ալեքսանդրիայի, 1908-1913 թվականներին՝ Ադանայի ազգային վարժարանների տնօրենը։
Մահացել է 1913 թվականի սեպտեմբերի 13-ին Ադանայում։


== Ստեղծագործական ուղի ==
Գրել է ուսանողական տարիներից։ Առաջին ակնարկ-թղթակցությունը տպագրել է 1899 թվականին Կահիրեի «Արշալույս» լրագրում։ 1901 թվականից աշխատակցել Է Թիֆլիսի «Մուրճ» ամսագրին, ուր և տպագրել է իր բոլոր նորավեպերը։ 1905 թվականին Թիֆլիսում, առանձին գրքով հրատարակվել է Առանձարի «Վշտի ծիծաղ» վերնագրով պատմվածքների ժողովածուն։ Նրա գործերի մի մասը «Վշտի ծիծաղ» խորագրով Երևանում առաջին անգամ լույս Է տեսել 1961 թվականին։ 1982 թվականին «Հայ դասականների գրադարան» մատենաշարով մեկ հատորում լույս են տեսել Թլկատինցու, Լևոն Բաշալյանի և Առանձարի գործերից։ Հիշյալ գրքում Առանձարի գործերից զետեղված են «Մորուքի սանտրը», «Բուրդի վաճառականություն», «Կախաղանեն ... ամուսնություն», «Երկու պատկեր», «Վշտի ծիծաղ», «Նորավեպին նորավեպը», «Հոսհոսն ու ինտելեգենտը», «Հոգուս համար», «Տասը տարի ետքը» պատմվածքները։


== Երկեր ==
Վշտի ծիծաղ, Թիֆլիս, 1905, 200 էջ։
Փրկիչներ (թատերախաղ), Աղէքսանդրիա, 1907, 180 էջ։
Վշտի ծիծաղ (պատմվածքներ), Երևան, 1947, 164 էջ։
Վշտի ծիծաղ (պատմվածքներ), Երևան, 1961, 152 էջ։
Առանձար, Թլկատինցի, Բաշալյան Լևոն, Երկեր, Երևան, 1982, էջ 478–604:
Վշտի ծիծաղ (պատմուածքներ), Պէյրութ, 1988, 152 էջ։


== Գրականություն ==
Հակոբջանյան Ա․, Առանձար, Երկեր, 1972։
Հայ գրականության պատմություն, գիրք 2-րդ, Երևան, 1950, էջ 322։
Հայ նոր գրականության պատմություն, հատ. 5, Երևան, 1979, էջ 775-784։


== Ծանոթագրություններ ==
Սոխ անհարթացողուն

Սոխ անհարթացողուն (լատ.՝ Allium scabriscapum), սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սոխուկավոր բույս է։ Ցողունի բարձրությունը հասնում է 20-40 սմ-ի։ Տերևները տափակ են։ Ծաղկաբույլը կիսագնդաձև է և սակավածաղիկ։ Ծաղկապատը գավաթանման է, իսկ մասերը դեղին և էլիպսաձև։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում (Այարի կիրճ, Ագարակաձոր և Բոլորաբերդ գյուղերի միջև)։ Հանդիպում է նաև Նախիջևանում, Հարավարևելյան Անատոլիայում, Հյուսիսային Իրաքում, Հյուսիսային և Հարավային Իրանում և Թուրքմենիայում։


== Էկոլոգիա ==
Աճում է ծովի մակարդակից 1000-1500 մ բարձրությունների վրա, միջին լեռնային գոտում, խճաքարոտ-քարաթափվածքային կրային լանջերին։ Ծաղկում է մայիսին, պտղաբերում՝ հունիս-հուլիս ամիսներին։


== Պահպանություն ==
Կրիտիկական վիճակում գտնվող տեսակ է։ Գտնվում է ընդհանուր արեալի հյուսիսային սահմանում։ Հայտնի է միայն մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր, որպես անհետացած տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
(4829) Սերգեստուս

(4829) Սերգեստուս (անգլ.՝ Sergestus), աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 10-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,130377 ա. մ., առավելագույնը մոտենում է 4,8641 ա. մ. հեռավորության վրա և հեռանում 5,3966 ա. մ.։ Արեգակի շուրջ մեկ ամբողջական պտույտ է կատարում 4244,46 երկրային օրվա ընթացքում, իր ուղեծրով շարժվելով միջինում 0,084816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4829) Սերգեստուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6227) Ալանռուբին

(6227) Ալանռուբին (անգլ.՝ Alanrubin), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,225567 ա. մ., առավելագույնը մոտենում է 2,7096 ա. մ. հեռավորության վրա և հեռանում 3,7415 ա. մ.։ Արեգակի շուրջ մեկ ամբողջական պտույտ է կատարում 2115,96 երկրային օրվա ընթացքում, իր ուղեծրով շարժվելով միջինում 0,170136 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6227) Ալանռուբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Stronger (այլ կիրառումներ)

Stronger, կարող է վերաբերել՝

Stronger (What Doesn’t Kill You) - ամերիկացի երգչուհի Քելլի Քլարկոսոնի երգերից, որն ավելի հայտնի է «Stronger», բայց հայտնի է նաև «What Doesn’t Kill You (Stronger)» անունով
Stronger - ամերիկացի երգիչ Քելլի Քլարկսոնի հինգերորդ ստուդիական ալբոմը
Շիխանի (գյուղ, Ստերլիտամակսկի շրջան)

Շիխանի (ռուս.՝ Шиханы, բաշկիրերեն՝ Шихан), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քլիֆ Բլեզինսկի

Քլիֆ Բլեզինսկի (երբեմն՝ Բլեժինսկի, անգլ.՝ Cliff Bleszinski, հայտնի է նաև որպես CliffyB, փետրվարի 12, 1975(1975-02-12), North Andover, Էսեքս շրջան, Մասաչուսեթս, ԱՄՆ), խաղի դիզայներ, առավել հայտնի է Unreal և Gears of War խաղերի շարքի վրա շարունակական աշխատանքով։ Ըստ IGN-ի՝ «բոլոր ժամանակների խաղ ստեղծողների հարյուրակում» զբաղեցնում է 40-րդ տեղը։
Բլեզինսկու առաջին համակարգչային խաղը եղել է «The Palace of Deceit: Dragon’s Plight»-ը՝ պիքսել-հանթինգ քվեստ ժանրում․ խաղը գրվել է 1991 թվականին, երբ նա 17 տարեկան էր։ Նա նաև հայտնի է որպես «Dare to Dream» և «Jazz Jackrabbit» խաղերի հեղինակներից մեկը (արդեն Epic MegaGames-ի կազմում)։ 2006 թվականին նա հանդես է եկել որպես  Xbox 360-ի համար «Gears of War»-ի առաջատար դիզայներ։
«CliffyB» մականունը ստացել է դեռ դեռահաս ժամանակ, սակայն այն պահպանել է մինչ օրս։ 2008 թվականին նա հայտարարել է մականունից ազատվելու ցանկության մասին, հավատալով, որ «ժամանակն է մի քիչ մեծանալու»։ Ավելի ուշ՝ «Kotaku.com» տեսախաղերի բլոգը նրան անվանել է «Dude Huge»:
2012 թվականի հոկտեմբերին Քլիֆ Բլեսինսկին, որը պատասխանատու էր «Unreal», «Unreal Tournament» և «Gears of War» խաղերի շարքի մշակման համար, հայտարարել է Epic Games ստուդիայից հեռանալու մասին։ Աշխատանքից ազատվելը Քլիֆը բացատրում է հոգնածությամբ. դիզայները պարզաբանել է, որ իրեն դադար է պետք, քանի որ 20 տարի աշխատել է խաղերի վրա։
2014 թվականի հունիսի 30-ին Քլիֆը պաշտոնապես հայտարարել է, որ վերադառնում է խաղային արդյունաբերություն՝ խոստանալով ցուցադրել իր նոր նախագիծը։ Այդ նախագիծը առցանց հրաձիգ «LawBreakers» էր, որը թողարկվել է Քլիֆի կողմից հիմնադրված «Boss Key Productions»-ի կողմից։ 2017 թվականի օգոստոսի 8-ին թողարկված նախագիծը, սակայն չի կարողացել բավարար խաղային լսարան հավաքել և փակվել է մեկ տարի անց՝ 2018 թվականի սեպտեմբերի 14-ին, իսկ ստուդիան փակվել է 2018 թվականի մայիսի 14-ին։


== Ծանոթագրություններ ==


== Գրականություն ==
Bissell, Tom. «The Grammar of FunArchived 2009-07-20 at the Wayback Machine..» New Yorker, November 3, 2008.
Ջիմոն Հոնսու

Ջիմոն Հոնսու (անգլ.՝ Djimon Hounsou, ապրիլի 24, 1964(1964-04-24), Կոտոնու, Բենին), ամերիկացի դերասան և մոդել, ով ծագումով Բենինից է։ Որպես դերասան` Հոնսուն երկու անգամ ներկայացվել է «Օսկար» մրցանակի և կինեմատոգրաֆիայի պատմության մեջ առաջին դերասանն է, ով ծնվել է Աֆրիկայում։


== Աշխատանքային գործունեություն ==
13 տարեկանում նա տեղափոխվեց Փարիզ, որպեսզի շարունակի ուսումը։ Դպրոցն ավարտելուց հետո Հոնսուն չկարողացավ գտնել աշխատանք և երկու տարի թափառաշրջիկ էր Փարիզի փողոցներում։
Հաջողությունը ժպտաց նրան, երբ հայտնի հագուստի ձևավորող Թյերի Մյուգլերը նրան վարձեց որպես մոդել։ Մի քանի ցուցադրումների մասնակցությունաբ Հոնսուն գրավեց լուսանկարիչների ուշադրությունը, իսկ հետո տեսահոլովակների ռեյժիսորներինը։ Նա նկարահանվել է Սթիվ Ուինվուդի, Մադոննայի, Պոլա Աբդուլի և Ջանեթ Ջեքսոնի տեսահոլովակներում։
1990 թվականին Հոնսուն տեղափոխվեց Լոս Անջելես, որոշելով ընդգրկվել դերասանական ուղու մեջ։ Նա ստացավ փոքր դեր «Անօրինական ներխուժում» թրիլերում։ Իսկ հետո նկարահանվել է Ռոլանդ Էմմերիխայի «Աստղային դարպասներ» (1994) ֆանտաստիկ նկարում։ Հոնսուի աշխատանքը Սթիվեն Սփիլբերգի «Ամիսթադ» (1997) շատ բարձր էր գնահատվել։


== Անձնական կյանք ==
2007 թվականին Հոնսուն սկսեց հանդիպել մոդել Կիմորա Լի Սիմոնսի հետ։ 2009 թվականի մայիսի 30-ին ծնվեց նրանց որդին՝ Կենզո Լի Հոնսուն, ով անվանվեց այդպես, այն պատճառով որ «Կենզո» նշանակում է «երեք» (Կիմորայի երրորդ երեխան)։ 2012 թվականի նոյեմբերին զույգը բաժանվեց։


== Ֆիլմագրություն ==
1990—2000 — Բևերի-հիլս, 90210 — Դուրման
1992 — Անօրինական ներխուժում  — Կալանավոր նստարանի վրա
1994—2009 — Շտապ օգնություն — Մոբալագե Իկաբո
1994 — Աստղային դարպասներ — Գոռ (դիցաբանություն)
1997 — Ամիսթադ — Ջոզեֆ Սինկե
1998 — Գնում ենք խորը — Վիվո
2000 — Գլադիատոր (ֆիլմ) — Ջուբա
2001—2006 — Լրտեսուհի — Կազարի Բումանի
2002 — Կատարյալ կալանք — դետեկտիվ Յուսոոֆ
2002 — Չորս թատրոնի դերասան — Աբու Ֆատմա
2002 — Ամերիկայում — Մատեո Կուամեյ
2003 — Բայքերներ — Motherland
2004 — Բլյուբերրի — Վուդհեդ
2005 — Գեղեցկության սրահ — Ջո
2005 — Կղզին — Ալբերտ Լոուրենտ
2006 — Արյունոտ ալմաստ — Սոլոմոն Վանդի
2006 — Էրագոն — Աջիհադ
2008 — Երբեք մի հանձնվիր — Ժան Ռոկուա
2010 — Փոթորիկ — Կալիբան
2010 — Մանդրեյք
2011 — Սպիտակ փիղ — Կյորտի Չյորչ
2014 — Ինչպես ընտելացնել վիշապին 2 — Драго Блудвист
2014 — Տիեզերքի պաշտպաններ — Հետապնդող Կորատ
2015 — Յոթերորդ Վորդին — Ռադու
2015 — ֆորսաժ 7 — Մոզե Ջականդե
2016 — Տարզան — Մբոնգայի առաջնորդ


== Մրցանակներ և նոմինացիաներ ==


=== Օսկար ===
2004: առաջադրվել է Լավագույն տղամարդկային դեր երկրորդ պլանում Ամերիկայում ֆիլմի համար
2007: առաջադրվել է Լավագույն տղամարդկային դեր երկրորդ պլանում Արյունոտ ալմաստ ֆիլմի համար


=== Ոսկե Գլոբուս ===
1998: առաջադրվել է որպես Լավագույն դերասան (դրամա) Ամիսթադ ֆիլմի համար


== Ծանոթագրություններ ==


== Ծանոթագրություն ==
Գերմանիայի ազգային գրադարան


== Արտաքին հղում ==
Ջիմոն Հոնսուն imdb.com կայքում
Ջիմոն Հոնսու։ Ինտերվյու Քեմ Ուիլյամսի հետ
Ռուբանի (այլ կիրառումներ)

Ռուբանի, կարող է վերաբերել՝

Ռուբանի - գյուղ, Ուկրաինայի Պոլտավայի մարզի Կոբելյակի շրջանում
Ռուբանի - գյուղ, Ուկրաինայի Սումիի մարզի Ախտիրկայի շրջանում
Գնատովկա (գյուղ, Խմելնիկի շրջան)

Անվան այլ կիրառումների համար տե՛ս՝ ԳնատովկաԳնատովկա (ուկրաիներեն՝ Гнатівка), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Գնատովկա գյուղում բնակվում էր 355 մարդ։ Բնակավայրը զբաղեցնում է 0,97 կմ² տարածք։ Բնակչության խտությունը կազմում էր 365,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիշա (Իտալիա)

Լիշա  (իտալերեն՝ Liscia), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 770 մարդ (2004 թվականի տվյալներով)։ Խտությունը՝ 96 մարդ/կմ²։ Տարածքը՝ 8 կմ²։ Փոստային ինդեքս 66050։ Հեռախոսային կոդ՝ (+39) 0873։
Բնակավայրի հովանավորն է հրեշտակապետ Միխայիլը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արմենակավանի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Արմենակավան գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Hurts Like Heaven

«Hurts Like Heaven», բրիտանական Քոլդփլեյ ռոք խմբի երգը։ Գրվել է խմբի անդամների կողմից, պրոդյուսերն է Բրայան Էնոն։ Երգը Mylo Xyloto հինգերորդ ստուդիական ալբոմի 6-րդ սինգլն է։ Թողարկվել է 2012 թվականի հուլիսի 27-ին։


== Երգի մասին ==
The Independent-ի հարցազրույցի ժամանակ գլխավոր երգիչ Քրիս Մարտինը նշել է, որ կիթառահար Ջոնի Բաքլենդը ամենաշատն է ներառված ստեղծագործության մեջ. «Hurts Like Heaven-ը ամբողջությամբ Ջոնին է»։


== Տեսահոլովակը ==
«Hurts Like Heaven»-ի տեսահոլովակը նկարահանվել է 2012 թվականին։ 2012 թվականի հոկտեմբերի 5-ին Քոլդփլեյը Թվիթերի իր էջում հրապարակել է 30 վայրկյան տևողությամբ հատված տեսահոլովակից։ Տեսահոլովակի պրոդյուսերը Մարկ Օբսորն է։


== Կենդանի կատարումները ==
Երգը առաջին անգամ կատարվել է 2011 թվականի հունիսի 4-ին «Rock Im Park» փառատոնի ժամանակ Նյուրնբերգում, Գերմանիայում։


== Ռեմիքս տարբերակները ==
Պաշտոնական ռեմիքսը ստեղծվել է 2012 թվականի դեկտեմբերի 28-ին Kat Krazy-ի կողմից։


== Երգացանկ ==


== Հրապարակման պատմությունը ==


== Ծանոթագրություններ ==


== Արտաքին հղումներ ==
Պաշտոնական կայք
Երգի բառերը MetroLyrics կայքում Archived 2015-07-12 at the Wayback Machine.
Rain On Me

«Rain On Me», ամերիկացի երգչուհիներ Լեդի Գագայի և Արիանա Գրանդեի կողմից ձայնագրված երգ։ Այն թողարկվել է 2020 թվականի մայիսի 22-ին որպես Գագայի սպասվելիք վեցերորդ ստուդիական ալբոմի՝ «Chromatica»-յի երկրորդ պաշտոնական սինգլ։


== Երաժշտություն և տեքստ ==
«Rain on Me»-ն 1990-ական թվականներից ներշնչված դենս փոփ, դիսկո, հաուս  և էլեկտրոփոփ երգ է, որը ներառում է ֆրանսիական հաուսի, տեխնո և էլեկտրոնային երաժշտության տարրեր։ Երգն օգտագործում է նույն բասային գիծն, ինչ Գվեն ՄաքՔրեյի «All This Love That I'm Giving» երգում։ Երգը ներառում է արտադրություն, որը բաղկացած է սինթի դիսկո ռիթմից, գրավիչ սինթի ծափերից, կայուն բասային գծերից, ֆանկ կիթառային ծնդծնգոցներից և սինթեզատորներից։
Այն սկսվում է «կտրված» քառյակից, որում Գագայի վոկալն առաջին պլանին է գտնվում։ Հետո այն ուղեկցվում է հաուս բասով և պերկուսիայով։ «Rain on Me» երգի կրկներգը նկարագրվում է որպես «որոտող»։ Եզրափակիչ կրկներգը «պայթում է» երգչուհիների շարժափոկով (անգլ.՝ belting)։
Գագայի և Գրանդեի վոկալները նկարագրվել են որպես «աճող»։ Վոկալի առումով Գագան ասմունք է օգտագործում, իսկ Գրանդեն՝ իր հայտնի բարձր օկտավան։


== Թողարկում և գովազդ ==
«Rain on Me»-ն պաշտոնապես հայտարարվել է 2020 թվականի ապրիլի 22-ին, երբ Գագան հրապարակել է իր «Chromatica» ալբոմի երգացանկը։ 2020 թվականի մայիսի 15-ին ինչպես Գագան, այդպես էլ Գրանդեն, հրապարակել են երգի շապիկը Ինստագրամում և Թվիթթերում՝ մեկ շաբաթից դրա թողարկման մասին հայտարարելու համար։ Երգը թողարկվել է որպես ալբոմի երկրորդ սինգլ 2020 թվականի մայիսի 22-ին։ Այն գովազդվել է Amazon Music-ում՝ երգի տեքստով գովազդային տեսահոլովակի միջոցով։ 2020 թվականի մայիսի 26-ին Գագան և Գրանդեն մեկ րոպե տևողությամբ սքիթ են տեղադրել՝ The Weather Channel-ի հետ համագործակցությամբ, որտեղ նրանք հաղորդում են եղանակի կեղծ թարմացումների մասին և խոսում այն բանի մասին, թե ինչպես նրանք «կցանկանային տոնել անձրևը»։


== Առևտրային ցուցանիշներ ==
Միացյալ Թագավորությունում հաղորդվում էր, որ երգը գլխավորում է ներբեռնման և սթրիմինգ չարթերը թողարկումից հետո առաջին մի քանի օրերին՝ ձգտելով դեբյուտել UK Singles Chart-ի առաջին հորիզոնականին։
Երգը դեբյուտել է Billboard Hot 100 ամերիկյան գլխավոր չարթի առաջին հորիզոնականը՝ դառնալով Գագայի թվով 5-րդ և Արիանայի թվով 4-րդ չարթթոփերը։


== Երգացանկ և ձևաչափեր ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==